b'\n_START_ARTICLE_\nSahara Force India\n_START_SECTION_\nV\xc4\x93sture\n_START_PARAGRAPH_\nKomandas saknes ir mekl\xc4\x93jamas 1991. gad\xc4\x81, kad Edijs D\xc5\xbeordans dibin\xc4\x81ja Jordan Grand Prix. 2005. gad\xc4\x81 komanda tika p\xc4\x81rdota. 2006. gada sezon\xc4\x81 komanda piedal\xc4\xabj\xc4\x81s ar nosaukumu MF1 Racing, bet gadu v\xc4\x93l\xc4\x81k, jau ar citiem \xc4\xabpa\xc5\xa1niekiem, komanda start\xc4\x93ja ar nosaukumu Spyker F1. No 2008. gada \xc5\xa1\xc4\xab komanda piedal\xc4\x81s ar nosaukumu Force India._NEWLINE_Komandas testos piedal\xc4\xabj\xc4\x81s liels skaits pilotu - uz vietu \xc5\xa1aj\xc4\x81 komand\xc4\x81 kandid\xc4\x93ja indietis Karuns \xc4\x8candoks, malaizietis Fairuzs Fauzijs, it\xc4\x81lis D\xc5\xbeankarlo Fizikella, n\xc4\xabderlandietis G\xc4\xabdo van der Garde, jap\xc4\x81nis Sakons Jamamoto, indietis Narains Kartikejans, austrietis Kristians Kl\xc4\xabns, it\xc4\x81lis Vitantonio Liuci, v\xc4\x81cietis Ralfs \xc5\xa0umahers, k\xc4\x81 ar\xc4\xab komandas testpilots, sp\xc4\x81nis Roldans Rodrigess. _NEWLINE_Par Adriana Sutila komandas biedru k\xc4\xbcuva Fizikella, bet Liuci k\xc4\xbcuva par testpilotu._NEWLINE_S\xc4\x81kot ar 2009. gadu Force India dzin\xc4\x93ju pieg\xc4\x81d\xc4\x81t\xc4\x81js ir Mercedes-Benz. Sezonas gait\xc4\x81 Sutils pirmoreiz komandas v\xc4\x93stur\xc4\x93 (V\xc4\x81cijas Grand Prix) tika l\xc4\xabdz tre\xc5\xa1ajai kvalifik\xc4\x81cijas k\xc4\x81rtai un kvalific\xc4\x93j\xc4\x81s 7. viet\xc4\x81. Be\xc4\xbc\xc4\xa3ijas Grand Prix Fizikella ieguva komandas pirmo pole position un sac\xc4\xabkst\xc4\x93 fini\xc5\xa1\xc4\x93ja otrais, t\xc4\x81d\xc4\x93j\xc4\x81di g\xc5\xabstot gan pirmo komandas pjedest\xc4\x81lu, gan pirmos komandas punktus. Da\xc5\xbeas dienas v\xc4\x93l\xc4\x81k tika pazi\xc5\x86ots, ka Fizikella dosies uz Ferrari aizvietot savainoto Felipi Masu p\xc4\x93c tam, kad vi\xc5\x86a pirmais aizvietot\xc4\x81js Luka Badoers nobrauca divas neveiksm\xc4\xabgas sac\xc4\xabkstes. Par Sutila jauno komandas biedru k\xc4\xbcuva komandas testpilots Liuci. Ned\xc4\x93\xc4\xbcu v\xc4\x93l\xc4\x81k Sutils kvalific\xc4\x93j\xc4\x81s 2. viet\xc4\x81 un fini\xc5\xa1\xc4\x93ja ceturtais, Liuci izst\xc4\x81j\xc4\x81s._NEWLINE_2010. gad\xc4\x81 komand\xc4\x81 turpin\xc4\x81ja braukt Sutils un Liuci, bet Pauls di Resta bija komandas testpilots._NEWLINE_2011. gad\xc4\x81 Pauls di Resta debit\xc4\x93ja F1 sac\xc4\xabkst\xc4\x93s, nomainot Liuci._NEWLINE_2012. gada sezon\xc4\x81 Andriana Sutila viet\xc4\x81 par pamatpilotu k\xc4\xbcuva Niko Hilkenbergs._NEWLINE_2013. gada sezon\xc4\x81 Adrians Sutils atkal atgrie\xc5\xbeas Force India komand\xc4\x81, bet otrs pilots jau tre\xc5\xa1o gadu ir Pauls di Resta'